“เงิน” สามารถใช้ซื้อหาความสุขได้จริงหรือ?
ว่ากันว่าความสุขนั้นซื้อด้วยเงินไม่ได้ แต่รายงานวิจัยหลายชิ้นบอกว่า ถ้าหากเงินจะสามารถใช้ซื้อความสุขได้จริงๆ ความพอใจที่จะได้นั้น น่าจะ
ผลการวิจัยที่ตีพิมพ์ในวารสารPersonalityand Social Psychology ฉบับเดือนมกราคมชี้ว่าคนที่ลงทุนใช้เงินซื้อความสุขให้แก่ตนเองมักจะพึงพอใจกับความสุขที่เป็นประสบการณ์ชีวิต เช่นการไปดูหนังหรือเที่ยวพักผ่อนซึ่งเป็นสิ่งที่ติดอยู่ในความทรงจำเป็นเวลานานมากกว่าความพึงพอใจหรือความสุขที่เกิดจากการซื้อสิ่งของที่อยากได้ซึ่งความสุขแบบนั้น นักวิจัยบอกว่าจะเกิดขึ้นในช่วงแรกแล้วจางหายไปอย่างรวดเร็ว รายงานการวิจัยก่อนหน้านี้หลายชิ้นระบุตรงกันว่าการซื้อประสบการณ์ให้ความสุขกับผู้บริโภคได้มากกว่าเหตุผลก็คือเมื่อเราซื้อสิ่งของมาชิ้นหนึ่ง เรามักจะนั่งครุ่นคิดไคร่ครวญว่า เป็นของที่ดีที่สุดหรือเปล่าราคาถูกที่สุดเท่าที่จะหาได้หรือยังและอาจจะรู้สึกไม่พอใจหากมีใครซื้อของชิ้นเดียวกันได้ถูกกว่าหรือดีกว่า แต่สำหรับการซื้อประสบการณ์ชีวิตนั้นคนเรามีแนวโน้มจะเชื่อว่าตนเองได้รับสิ่งที่ดีแล้ว โดยไม่ต้องเสียเวลาเปรียบเทียบและจะตัดสินใจได้ง่ายกว่าการซื้อสิ่งของ นอกจากนี้งานวิจัยชิ้นหนึ่งยังบอกด้วยว่า ความพอใจที่เกิดจากการซื้อนั้นยังเกี่ยวข้องกับความเชื่อที่ส่งผลต่อพฤติกรรมด้วยกล่าวคือเมื่อกลุ่มตัวอย่างเชื่อว่าการซื้อของสักชิ้นหนึ่ง เช่นแผ่นซีดีเพลงเป็นการซื้อประสบการณ์ ที่จะได้ตามมาซึ่งก็คือการได้ฟังเพลงที่ชอบอย่างเป็นสุขความพอใจหรือความสุขที่ได้จากแผ่นซีดีนั้น ก็จะเพิ่มขึ้นมากกว่าการเชื่อว่าเป็นเพียงแค่แผ่นซีดีแผ่นหนึ่ง รายงานอีกชิ้นหนึ่งให้กลุ่มตัวอย่างตอบแบบสอบถามว่าหากต้องควักเงินซื้ออะไรก็ตาม ไม่ว่าจะเป็นนาฬิกา คอมพิวเตอร์ เสื้อผ้าตั๋วชมภาพยนตร์ อาหารในร้านหรู หรือห้องพักบนเกาะฮาวายแล้วภายหลังพบว่ามีของดีกว่าหรือราคาถูกกว่า จะรู้สึกอย่างไร กลุ่มตัวอย่างส่วนใหญ่มีแนวโน้มที่จะอิจฉาหรือไม่พอใจหากคนอื่นซื้อนาฬิกาหรือคอมพิวเตอร์แบบเดียวกันในราคาถูกกว่าแต่กลับไม่ค่อยจะยินดียินร้ายนัก หากคนอื่นไปเที่ยวสถานที่เดียวกันแล้วจ่ายเงินน้อยกว่า นักวิจัยจากมหาวิทยาลัยคอร์แนลล์สรุปว่าที่คนเรามีความสุขจากการซื้อประสบการณ์มากกว่าซื้อสิ่งของนั้นก็เพราะสิ่งของหรือวัตถุสามารถหาของอื่นมาเปรียบเทียบได้ง่ายกว่าจึงเกิดความกังวลตามมา ส่งผลให้มีความสุขน้อยลง ต่างจากความสุขทางใจที่ได้จากการใช้เงินซื้อประสบการณ์ชีวิตที่แม้จะจับต้องสัมผัสไม่ได้ แต่ก็ให้ความอิ่มเอมยาวนานระลึกถึงเมื่อไหร่ก็มีความสุขเมื่อนั้น